Identifica les entitats que hi ha en el text següent:
Matilde Valeriana Ridocci Garcia (Xàtiva, 12 de setembre de 1843 - 24 de juliol de 1922) fou una pedagoga, escriptora i pintora valenciana. De família de comerciants italians instal·lats a Xàtiva, va estudiar Magisteri a la Normal Femenina de València, on aconsegueix el títol de mestra elemental. Exerceix a l'escola pública de Teulada i d'ací passa a treballar de segona mestra a l'Escola Superior Normal de València (1869), lloc de treball que hagué d'abandonar per motius familiars. Entre 1878 i 1893, després d'haver superat una oposició, treballa de mestra de l'Escola superior de xiquetes de Xàtiva, i el 1899 obtingué una plaça en l'Escola Normal Femenina de València, com a professora numerària, per oposició. És nomenada directora del centre l'any següent. El 1917 permuta amb la professora Carmen Cervera Torres i es trasllada a la Normal Femenina de Castelló on impartirà l'assignatura de Matemàtiques fins que es jubili. Fou, doncs, directora de la Normal femenina entre 1900 i 1909, uns anys força conflictius pels debats establerts entre església-estat al voltant de l'expulsió dels ordes religiosos del territori espanyol i que gaudiren d'un especial relleu a València. Del seu pas per la direcció de la Normal destaca la important adquisició de material científic, amb un complet laboratori de fotografia a disposició de les alumnes, o l'aprovació, per part del Claustre per ella presidit, de posar en pràctica mesures pedagògiques renovadores: avaluació contínua, diari de classe, millora dels estudis de Magisteri ampliant-los a quatre anys. D'ideologia cristiana, que es reflecteix en els textos científics, on adopta postures creacionistes, pot considerar-se innovadora en tant que defensa un ensenyament experimental, basat en la pràctica. Intervingué en l'Assemblea Pedagògica, celebrada a la Universitat de València el 1895, on fou premiada; i col·laborà amb la premsa de Dénia (El Eco de la Marina) i de València (El Noticiero, 1903 i La Verdad, 1905). Va escriure diferents llibres de pedagogia i d'ensenyament, alguns dels quals esdevingueren llibres de text. Una de les seues obres més populars, Nociones de higiene para las escuelas Normales, que va publicar el 1875, participaria en la Secció espanyola de l'Exposició Universal de Chicago de 1893, en la Secció “Treballs de la dona”. A més de l'obra pedagògica, cal remarcar que cultivà la pintura, el dibuix i la poesia, i que conformà així un tipus de dona intel·lectual amb una formació científica i artística no gaire freqüent en les darreries del segle XIX a terres valencianes. La seua reputació li va permetre obtindre una audiència amb Alfons XII arran de la qual es va equiparar a les mestres amb els mestres quant a sou. A banda d'això, cultivà també la pintura, el dibuix i la poesia. Actualment, el carrer de Xàtiva on va nàixer porta el seu nom i en ell hi ha una placa commemorativa que li van dedicar les seues alumnes i companyes.
Matilde Valeriana Ridocci Garcia : artista_o_autor, Xàtiva : Entitat_Geopolítica, Normal Femenina : educació, València : Entitat_Geopolítica, Teulada : Entitat_Geopolítica, Escola Normal Femenina : educació, Carmen Cervera Torres : persona, Castelló : Entitat_Geopolítica, Normal : educació, Assemblea Pedagògica : organització, Dénia : Entitat_Geopolítica, El Eco de la Marina : mitjans_massius, El Noticiero : mitjans_massius, La Verdad : mitjans_massius, Nociones de higiene para las escuelas Normales : obra_escrita, Exposició Universal de Chicago : esdeveniment, Escola Superior Normal de València : educació, Escola superior de xiquetes : educació, Normal femenina : educació, Universitat de València : educació